เป็นข่าว
ช่วงธุรกิจแบงก์ซบเซา เงินฝากเข้าแต่คายไม่ออกเพราะปล่อยสินเชื่อยาก แต่ชีวิตต้องเดินหน้า
5 ก.ย. 2558

โดย...สปาย008
ช่วงธุรกิจแบงก์ซบเซา เงินฝากเข้าแต่คายไม่ออกเพราะปล่อยสินเชื่อยาก แต่ชีวิตต้องเดินหน้า แต่ละแบงก์ก็ต้องทำงานหนักกันต่อไป เพื่อรักษากำไรไม่ให้หดเหมือนเศรษฐกิจ
แต่ทุกแบงก์ทำงานเหมือนๆ กัน คือ ตัดงบทุกฝ่ายกันโกร๋น ลดค่าใช้จ่ายและเพิ่มรายได้ แต่เคพีไอของแต่ละฝ่ายงานไม่ลดลงสวนทางกับงบประมาณ
แถมแต่ละแบงก์ก็มีเรื่องที่จะเปิดจะปิดข้อมูลที่แตกต่างกันไป หลายแบงก์แทบจะปรี๊ดแตก ถ้ามีข่าวลงในสื่อขึ้นมาไม่ว่าจะเป็นข่าวดี๊ดี หรือไม่ดี แบบว่าไม่อยากเป็นข่าว
บางแบงก์ก็อยากเป็นข่าวจริงจัง ผู้บริหารทุกคนทุกฝ่ายงานต้องมีข่าวลง ยิ่งช่วงตัดงบโฆษณาประชาสัมพันธ์ ยิ่งมีข่าวถือเป็นผลงาน
ปรากฏการณ์นี้ทำให้ฝ่ายงานประชาสัมพันธ์ปวดหัวยิ่งนัก เพราะไม่รู้ว่าวันไหนจะเจอแจ็กพอตแตก ถ้าเป็นข่าวดีก็รอดตัวไป แต่ถ้าเป็นข่าวไม่ดีต้องหาให้ได้ว่าข่าวมันหลุดมาจากไหน 
ใครหาได้ว่าข่าวมันเป็นไงมาไง อันนี้ถือเป็นผลงานวัดเคพีไอด้วยหรือเปล่าไม่อาจทราบได้ แต่ที่แน่ๆ ฝ่ายพีอาร์ทุกแบงก์กำลังปวดหัวอ่ะครัช ฮ่า ฮ่า